– Hodiaŭ antaŭ nia mikrofono gastas profesorino Ilona Koutny el A. Mickiewicz-Universitato en Poznano, kun kiu ni interparolas pri eventoj laste de ŝi partoprenitaj kaj baldaŭ partoprenotaj. Ŝi informas krome pri la daŭranta varbado por la surlokaj magistrigaj studoj pri interlingvistiko en Poznano.
– La komencaj aktualaĵoj informas pri premio por la pola kompanio Bioelektra Group, kiel aŭtoro de ekonomia teknologio pri alifarado de rubo; pri ĉiam pli multaj pakaĵaŭtomatoj en Pollando; pri pola monbileto agnoskita en 2022 kiel la plej bona kaj bela kolektisto-monbileto.
– En la sciencbultena rubriko ni informas pri daŭrantaj esploroj ebligontaj al sunpaneloj funkcii ankaŭ nokte.
– Hodiaŭ muzike akompanas nin „La Druido” de Alejandro Cossavella, kiun kantas Ĵomart kaj Nataŝa. La apudanta la programinformon interreta foto rilatas al scienbultena temo pri sunpaneloj funkciontaj nokte. En unuopaj rubrikoj de nia paĝo eblas konsulti la paralele legeblajn kaj aŭdeblajn tekstojn el niaj elsendoj, kio estas tradicio de nia Redakcio ekde 2003. La elsendo estas aŭdebla en jutubo ĉe la adreso: I.a. pere de jutubo, konforme al individua bezono, eblas rapidigi aŭ malrapidigi la parolritmon de la sondokumentoj, transsalti al iu serĉata fragmento de la elsendo.
#000002
Dankon pro bonega elsendo — kiel kutime! Aparte kaptis mian atenton la sciencbultena rubriko pri la daŭrantaj esploroj ebligontaj al sunpaneloj funkcii ankaŭ nokte. Pri tio mi ne aŭdis antaŭe.
Fakte, la tuta elsendo estis tre interesa. Mi tre ŝatis vian intervjuon kun profesorino Ilona Koutny. La aliaj programeroj estis ankaŭ informoriĉaj kaj la kanto de „La Druido” vere aŭskultinda!
#000003
Dankon pro bonega elsendo — kiel kutime! Aparte kaptis mian atenton la sciencbultena rubriko pri la daŭrantaj esploroj ebligontaj al sunpaneloj funkcii ankaŭ nokte. Pri tio mi ne aŭdis antaŭe.
#000004